<classify> UJENZI wa Hospitali ya Wilaya ya Bahi na vituo vya afya vinne vinavyoendelea kujengwa wilayani humo, vitakuwa mtaji mkubwa kwa CCM katika Uchaguzi wa Serikali za Mitaa utakaofanyika mwishoni mwa mwaka huu na Uchaguzi Mkuu mwakani.Kauli hiyo ilitolewa mwishoni mwa wiki na Mwenyekiti wa Umoja wa Vijana wa Chama Cha Mapinduzi UV-CCM, wilayani Bahi, Hassan Kadoke alipozungumza na waandishi wa habari.Tuseme nini tena ujenzi wa Hospitali ya Wilaya unaendelea ujenzi wa vituo vya afya vinne unaendelea, huu ni mtaji mkubwa kwetu wakati tukielekea katika Uchaguzi wa Serikali za Mitaa na Uchaguzi Mkuu, tuna imani CCM itashinda kwa kishindo, alisema.Kadoke alisisitiza kuwa UVCCM na CCM kwa ujumla, imejipanga katika Uchaguzi Mkuu wa mwaka 2020 ili kumpa kura zote za heshima Rais John Magufuli kutokana na kazi iliyotukuka anayoifanya kwa Watanzania wote bila kujali itikadi za kichama.Pia alisema ni vyema chama kikatoa fursa kwa vijana kuwania nafasi mbalimbali za uongozi kama njia ya kumuenzi Rais Magufuli ambaye ameamua kuwaamini katika nafasi mbalimbali za uongozi serikalini.Kadoke alisema wao kama vijana kwa sasa wanatembea kifua mbele kutokana na kazi kubwa inayofanywa na Rais Magufuli pamoja na wasaidizi wake, Makamu wa Rais, Samia Suluhu Hassan, Waziri Mkuu, Kassim Majaliwa na baraza zima la mawaziri.Alisema viongozi hao wamekuwa wakijenga heshima kwa nchi na chama kwa kuhakikisha wanasimamia falsafa na misingi ya CCM kwa kuimarisha mshikamano kwa Watanzania.Aliyekuwa mgombea Ubunge kwa tiketi ya Chama cha Demokrasia na Maendeleo Chadema mwaka 2015, Mathias Lyamunda ambaye kwa sasa amejiunga na CCM alisema amerudi CCM kwa mapenzi yake kwa Rais Magufuli kutokana na kazi nzuri anazofanya katika kuinua maisha ya Watanzania.Aidha, Lyamunda aliwataka vijana kuchangamkia fursa kwa kugombea nafasi mbalimbali katika uchaguzi wa Serikali za Mitaa utakaofanyika mwishoni mwa mwak  <topic>: kitaifa 